SL Uradni list Evropske unije C 15/1

Poročilo o upravljanju proračuna in finančnem poslovodenju v proračunskem letu 2007

(2009/C 15/01)

KAZALO

Poročilo o upravljanju proračuna in finančnem poslovodenju v proračunskem letu 2007

1. Uvod

2. Splošni pregled izvrševanja proračuna med letom 2007

3. Izvrševanje proračuna med letom 2007 po poglavjih

Priloge

Tabele o izvrševanju proračuna v proračunskem letu 2007

Poročilo o upravljanju proračuna in finančnem poslovodenju v proračunskem letu 2007

1. UVOD

To poročilo, ki je v skladu s členom 122 Finančne uredbe in členom 185 Pravil za izvajanje priloženo zaključnemu računu Sodišča za leto 2007, med drugim upošteva stopnjo izvajanja odobritev plačil. Poleg tega nudi povzetek prenos sredstev med različnimi proračunskimi postavkami, ki so bile izvršene med letom 2007.

V poglavju 2 tega poročila je podan splošni pregled izvrševanja proračuna med letom 2007, v poglavju 3 pa natančnejša preučitev razvoja proračunskih smernic po poglavjih proračuna.

Nazadnje, v prilogah so navedene sintetične tabele, ki se prav tako nanašajo na izvrševanje proračuna med letom 2007.

2. SPLOŠNI PREGLED IZVRŠEVANJA PRORAČUNA MED LETOM 2007

2.1 Prihodki

Napovedani prihodki Sodišča za proračunsko leto 2007 so znašali 35 284 000 EUR.

Kot izhaja iz tabele spodaj, ugotovljene upravičenosti za proračunsko leto 2007 znašajo 36 925 706,78 EUR in so za 4,65 % višje kot je bilo predvideno (1).

(v eurih) Naslov Ocena prihodkov 2007 Ugotovljene upravičenosti 2007 % skupnega 4 Prihodki od zaposlenih v instituciji 35 184 000,00 35 829 022,63 97,03 5 Prihodki od upravnega poslovanja institucije 90 000,00 926 196,15 2,51 9 Razni prihodki 10 000,00 170 488,00 0,46 Skupaj 35 284 000,00 36 925 706,78 100,00 % 100 % 104,65 %

Opaziti je, da prihodki iz naslova 4 (odbitek od plač članov in osebja) pomenijo velik odstotek vseh prihodkov (97,03 %), prihodki iz naslovov 5 in 9 pomenijo manj kot 3 % celote.

V priloženi tabeli B so navedeni dodatni statistični podatki glede vseh tokov prihodkov (prenesena upravičenja, ugotovljena upravičenja, zbrana upravičenja).

2.2 Odhodki

2.2.1 – Celotna sredstva za proračunsko leto

Sredstva, odobrena v proračunu Sodišča za proračunsko leto 2007, so znašala 272 219 390 EUR.

Kot izhaja iz tabele spodaj, je bil proračun v proračunskem letu 2007 izvršen v višini 265 153 892,05 EUR in odraža stopnjo izkoriščenosti končnih odobrenih sredstev v višini 97,40 %. Odraža izboljšanje izkoriščenosti sredstev v primerjavi s prejšnjim letom (95,19 %).

Prav tako je opaziti, da je, tako kot v prejšnjih letih, več kot tri četrtine proračuna Sodišča namenjenega odhodkom za osebje (77,78 % v letu 2007).

(v eurih) Naslov Sredstva za proračunsko leto 2007 Obveznosti za proračunsko leto 2007 % skupnega 1 Zaposleni v instituciji 212 850 990,00 206 222 384,71 77,78 2 Nepremičnine, pohištvo, oprema in razni izdatki delovanja 59 332 400,00 58 919 744,83 22,22 3 Izdatki za posebne naloge, ki jih izvaja institucija 36 000,00 11 762,51 — 10 Drugi izdatki 0,00 0,00 — Skupaj 272 219 390,00 265 153 892,05 100,00 % 100 % 97,40 %

2.2.2 – Prenesena sredstva

V tabeli so prikazana sredstva, ki so bila prenesena iz leta 2006 v leto 2007, in sicer 13 268 673,84 EUR v skupnem znesku, in ki so bila v velikem delu izkoriščena (87,53 %).

(v eurih) NASLOV PRENESENA SREDSTVA iz 2006 v 2007 PLAČILA V BREME PRENESENIH SREDSTEV ZAPADLI ZNESKI 1 Zaposleni v instituciji 3 406 356,92 2 600 983,50 805 373,42 2 Nepremičnine, pohištvo, oprema in razni izdatki delovanja 9 853 812,83 9 010 545,11 843 267,72 3 Izdatki za posebne naloge, ki jih izvaja institucija 8 504,09 3 504,09 5 000,00 10 Drugi izdatki 0,00 0,00 0,00 SKUPAJ 13 268 673,84 11 615 032,70 1 653 641,14 % 100 % 87,53 % 12,46 %

2.2.3. – Prenos sredstev

Sodišče je med letom 2007 izvedlo 56 prerazporeditev, kar v skupnem znesku znaša 16 589 975,24 EUR.

V skladu s členom 22 Finančne uredbe je bil proračunski organ obveščen glede osmih prenosov. Prenosi so znašali 13 968 000 EUR, kar je 84,20 % skupne vsote, prerazporejene v proračunskem letu.

Poleg tega je bilo izvedenih devet prenosov iz postavke v postavko in 39 prenosov iz podpostavke v podpostavko, o katerih proračunski organ ni bil obveščen, v skupnem znesku 2 621 975,24 EUR, kar znaša 15,80 % skupne vsote, prenesene v proračunskem letu.

V tabeli spodaj so navedene podrobnosti glede proračunskih postavk, v zvezi s katerimi so bili izvedeni najpomembnejši prenosi (prenosi, višji od 250 000 EUR).

(v eurih) Proračunske postavke, kjer so bile izvedene spremembe > 250 000 EUR glede na prvotno dodeljeni znesek Postavka Naslov Prvotna sredstva Prenosi Končna sredstva 102 Začasna nadomestila 2 393 000 - 375 000 2 018 000 1200.00 Osnovne plače 130 687 000 -8 245 152 122 441 848 1200.01 Družinski dodatki 10 456 190 -1 252 240 9 203 950 1200.02 Izselitveni dodatek 20 910 000 -1 207 000 19 703 000 1406.2 Druge dodatne storitve (prevajanje/tolmačenje) 1 958 000 365 000 2 323 000 1406.4 Samostojni korektorji 93 000 340 000 433 000 1406.5 Dodatne prevajalske storitve 6 800 000 - 362 794 6 437 206 1612 Nadaljnje poklicno usposabljanje 1 088 000 350 000 1 438 000 1654 Večnamenski center za predšolske otroke 1 231 000 325 000 1 556 000 2000 Najemnine 12 175 000 - 314 000 11 861 000 2001 Nadomestila za najem-nakup 8 500 000 10 340 000 18 840 000 2024 Energetska poraba 1 287 000 600 000 1 887 000 2100 Nakup, delovanje, oskrbovanje in vzdrževanje opreme in programske opreme 1 795 000 1 150 000 2 945 000 2102 Zunanje storitve za rabo, izvedbo in vzdrževanje programske opreme in sistemov 7 192 400 1 034 000 8 226 400 10100 Začasna sredstva 2 500 000 -2 500 000 0

3. IZVRŠEVANJE PRORAČUNA ZA LETO 2007 PO POGLAVJIH

NASLOV 1 – Zaposleni v instituciji

Dokončno dodeljena proračunska sredstva v okviru naslova 1 za proračunsko leto 2007 znašajo 212 850 990 EUR, kar je skoraj 80 % celotnega proračuna Sodišča. Ta sredstva so bila vezana v znesku 206 222 384,71 EUR, oziroma stopnja izvajanja je bila 96,89 %, v primerjavi s 94,15 % v letu 2006. Izdatki v okviru tega naslova so se zvišali za 9,32 % glede na leto 2006 (v primerjavi s 7,62 % zvišanjem v letu 2006).

Poglavje 10 – Člani institucije

(a) Izkoriščenost sredstev:

Končna sredstva tega poglavja v znesku 28 988 800 EUR so bila vezana v obsegu 27 224 797,50 EUR, oziroma 93,91 %.

(b) Pomembne spremembe glede na prvotno dodeljeni znesek:

Prenosa št. 6 in 12 :

iz postavke 1002 – Dodatki ob nastopu funkcije = - 100 000 EUR iz člena 102 – Začasna nadomestila = - 375 000 EUR v postavko 10300 – Pokojnine = + 175 000 EUR v postavko 2001 – Nadomestila za najem-nakup = + 300 000 EUR

Ob triletnem podaljšanju mandatov članov Sodišča prve stopnje so bili imenovani samo 4 novi člani, čeprav je bilo v proračunu 2007 predvidenih 7 novih članov. Poleg tega je bila zaradi smrti dveh nekdanjih članov Sodišča, ki so se jima izplačevala ta začasna nadomestila, prav tako omejena poraba tovrstnih sredstev iz člena 102. Iz tega prav tako izhaja prihranek v postavki 1002 iz naslova potnih stroškov in stroškov preselitve članov institucij ob njihovem nastopu funkcije ali odhodu iz institucije ter iz naslova dodatkov za namestitev in preselitev.

Ta razpoložljiva sredstva so omogočila povišanje sredstev v postavki 10300 – Pokojnine (nepredvidljiva upokojitev treh nekdanjih članov institucije) in postavki 2001 – Nadomestila za najem-zakup (glej pojasnilo v zvezi s poglavjem 20).

Poglavje 12 – Uradniki in začasni uslužbenci

(a) Izkoriščenost sredstev:

Končna sredstva v tem poglavju v znesku 166 634 190 EUR so bila vezana v obsegu 162 762 848,36 EUR, oziroma 97,68 %.

Sredstva v okviru tega poglavja za proračunsko leto 2007 je zaznamovala širitev na Bolgarijo in Romunijo, za katero je bilo v kadrovski načrt vključenih 115 novih delovnih mest. Poleg tega je bilo 15 drugih delovnih mest pridobljenih za obvladovanje tekočih nalog.

Proračunsko leto 2007 je torej zaznamovalo veliko število zaposlitev (306 uradnikov in začasnih uslužbencev ob upoštevanju novih delovnih mest in običajne fluktuacije). Proračunski organ je bil redno obveščen o napredku in težavah na področju zaposlovanja, zlasti glede širitev EUR 10 in EUR 2 (Poročilo za junij 2007, oktober 2007 in januar 2008).

Kljub nenehnemu prizadevanju Sodišča, da bi zapolnilo delovna mesta, ki so mu bila odobrena v okviru zadnjih dveh širitev, je zaposlovanje uradnikov včasih težko, ker čakalnih seznamov, sestavljeni na podlagi splošnih natečajev, ni ali ne vsebujejo zadostnega število uspešnih kandidatov. Še večje težave so z zaposlovanjem na delovna mesta informatikov in tolmačev. Te posebne težave, prav tako pa dejstvo, da se je zaposlovanje v okviru širitve začelo bolj postopoma, kot je bilo predvideno ob sprejetju proračunskih določb v prvem trimesečju leta 2006, pojasnjujejo presežek sredstev, ki so se sprostila v tem poglavju 12 v letu 2007 [glej točko b) zgoraj].

(b) Pomembne spremembe glede na prvotno dodeljeni znesek:

Prenos št. 4, 8 in 13:

iz postavke 1200 – Osebni prejemki in nadomestila = -10 630 000 EUR v podpostavko 14062 – Druge dodatne storitve (prevajanje/tolmačenje) = + 365 000 EUR v postavko 1612 – Nadaljnje poklicno usposabljanje = + 350 000 EUR v postavko 1654 – Večnamenski center za predšolske otroke = + 325 000 EUR v postavko 2024 – Energetska poraba = + 600 000 EUR v postavko 2001 – Nadomestila za najem-nakup = +8 000 000 EUR v postavko 2102 – Zunanje storitve za rabo programske opreme in sistemov = + 990 000 EUR

Tako sproščena sredstva so bila porabljena za različne proračunske okrepitve, ustrezna pojasnila pa so navedena spodaj pod različnimi zadevnimi poglavji.

Poglavje 14 – Drugo osebje in zunanje storitve

(a) Izkoriščenost sredstev:

Končna sredstva v okviru tega poglavja v znesku 13 168 900 EUR so bila vezana v obsegu 12 370 922,97 EUR oziroma 93,94 %.

Dve postavki v tem poglavju pomenita več kot 93 % končnih odobrenih sredstev. Gre za postavko 1400 – Drugi uslužbenci, katere stopnja izvajanja je 98,83 %, in postavko 1406 – Druge zunanje storitve na jezikovnem področju, katere stopnja izvajanja je 93,54 %.

Pridružitev Bolgarije in Romunije leta 2007 in dva dodatna nova uradna jezika sta nujno povečala zunanje storitve na jezikovnem področju (odhodki za prevajanje in tolmačenje), stopnje izvajanja teh sredstev pa se jasno povišujejo glede na prejšnje leto.

(b) Pomembne spremembe glede na prvotno dodeljeni znesek:

Prenos št. 8:

Podpostavka 14062 – Druge dodatne storitve (prevajanje/tolmačenje) = + 365 000 EUR

Povečanje proračunskih sredstev, ki izhajajo iz poglavja 12, je omogočilo financiranje povečanega poseganja po zunanjih virih tolmačenja, utemeljenega tako s povečanjem dejavnosti kot velikimi težavami pri zaposlovanju tolmačev zaradi nezadostnih čakalnih seznamov.

Poglavje 16 – Drugi izdatki za osebje, povezano z institucijo

(a) Izkoriščenost sredstev:

Končna sredstva v okviru tega poglavja v znesku 4 059 100 EUR so bila vezana v obsegu 3 863 815,88 EUR oziroma 95,19 %.

Dve postavki v tem poglavju pomenita več kot 73 % končnih odobrenih sredstev. Gre za postavko 1612 – Nadaljnje poklicno usposabljanje, katere stopnja izvajanja je 91,92 %, in postavko 1654 – Večnamenski center za predšolske otroke, katere stopnja izvajanja je 100 %.

Glede odhodkov v zvezi z nadaljnjim poklicnih usposabljanjem, znaša delovna obremenitev, izražena v dneh, 21 111 dni, udeležilo pa se ga je 5 549 oseb. Izrazito se je povečalo število izobraževalnih dni za specifične IT aplikacije. Leta 2007 sta se namreč začela dva pomembna projekta, za katera je bilo potrebno izvesti predstavitve in/ali izobraževanja, namenjena uporabnikom sistema (aplikacija Notranji portal za sodno dejavnost in integriran sistem za finančno in proračunsko upravljanje SAP).

V zvezi z odhodki za večnamenski center za predšolske otroke je povečanje v neposredni zvezi s povečanjem števila zaposlenih zaradi zaporednih širitev (povečana raba jasli in vrtcev za otroke zaposlenih iz novih držav članic). Te dejavnosti so organizirane in se izvajajo medinstitucionalno, da se kar najbolje izkoristi ekonomija obsega, ki izhaja iz delitve virov.

(b) Pomembne spremembe glede na prvotno dodeljeni znesek:

Prenos št. 4 :

Postavka 1612 – Nadaljnje poklicno usposabljanje = + 350 000 EUR

Ta prenos sredstev iz poglavja 12 je omogočil povišanje dodeljenega zneska, namenjenega nadaljnjemu poklicnemu usposabljanju, da bi se upoštevalo naslednje dejavnike:

— večje število jezikovnih izobraževanj zaradi številnih zaposlitev po nedavnih širitvah,

— zvišanje urne postavke za nekatere tečaje po začetku veljavnosti novega medinstitucionalnega sporazuma,

— uvedba načrta IT izobraževanj zaradi uvedbe nove aplikacije za finančno upravljanje (SAP-SOS II).

Prenos št. 8:

Postavka 1654 – Večnamenski center za predšolske otroke = + 325 000 EUR

Ta proračunska postavka v celoti ustreza financiranju medinstitucionalnih dejavnosti, ki jih upravljata Parlament, na eni strani, za dejavnost vrtcev, in Komisija prek OIL, na drugi strani, za dejavnost predšolskega varstva/šolskega centra. Ti upravljavski instituciji se soočata z velikim porastom obsega njunih dejavnosti zaradi dveh širitvenih valov, zaradi česar so potrebni dodatni prostori in zunanje osebje, posledica česar je povečanje sredstev iz poglavja 12.

NASLOV 2 – Nepremičnine, pohištvo, oprema in razni izdatki

Dokončno dodeljena proračunska sredstva v okviru naslova 2 za proračunsko leto 2007 znašajo 59 332 400 EUR, kar je skoraj 22 % celotnega proračuna Sodišča. Ta sredstva so bila vezana v znesku 58 919 744,83 EUR oziroma stopnja izvajanja je bila 99,30 % v primerjavi z 99,40 % v letu 2006. Izdatki iz tega naslova so se zvišali za 18,70 % glede na leto 2006 (v primerjavi s 30,69 % zvišanjem v letu 2006).

Poglavje 20 – Nepremičnine in s tem povezani stroški

(a) Izkoriščenost sredstev:

Končna sredstva v tem poglavju v znesku 38 882 000 EUR so bila vezana v obsegu 38 882 000 EUR oziroma 99,56 %. Odhodki iz tega naslova so se zvišali za 32,32 % glede na leto 2006 zaradi začetka izvajanja projekta obnove Palače in prizidkov stavb Sodišča, ta projekt pa je nujno potreben za soočanje z izzivi dveh zaporednih širitev. Vselitev v nove stavbe je bila predvidena za leto 2008.

V tem poglavju končna sredstva člena 200 – Nepremičnine in 202 – Izdatki za stavbe znašajo 82 % (31 995 000 EUR) oziroma 18 % (6 887 000 EUR) vseh sredstev.

V zvezi s členom 200 – Nepremičnine so odhodki iz postavke 2000 – Najemnine znašali 11 857 785 EUR (stopnja izvajanja 99,97 %) in iz postavke 2001 – Nadomestila za najem/nakup 18 840 000 EUR (stopnja izvajanja 100 %). Odhodki na zadnjenavedeni postavki so v veliki meri namenjeni predplačilom, na podlagi pogodb, sklenjenih z luksemburškimi organi, o tekočih nepremičninskih projektih (v glavnem projekt nove Palače). Ta bistvena predplačila omogočajo instituciji, da zmanjša finančni učinek nove Palače na prihodnja proračunska leta.

Glede člena 202 – Izdatki za stavbe gre predvsem za odhodke za čiščenje in vzdrževanje, energetsko porabo in varovanje/nadzor stavb, ki znašajo 6 503 786 EUR (stopnja izvajanja 98 %), ki so odhodki, neposredno povezani s povečanjem števila zaposlenih.

(b) Pomembne spremembe glede na prvotno dodeljeni znesek:

Prenos št. 3:

iz postavke 2000 – Najemnine = - 150 000 EUR iz postavke 2008 – Prehodni izdatki za nakup ali gradnjo nepremičnin = - 100 000 EUR iz podpostavke 20070 – Prilagoditev delovnih prostorov = + 250 000 EUR

Ob upoštevanju potreb za kritje odhodkov do konca leta, so se v postavkah 2000 in 2008 sprostila sredstva, ki so bila uporabljena za opremljanje nove računalniške sobe strani za reševanje podatkov v stavbi Euroforum.

Prenos št. 8:

Postavka 2024 – Energetska poraba = + 600 000 EUR

Dodeljeni znesek za energetsko porabo je bilo treba povečati zaradi visokih energetskih cen in večjega števila pisarn, ki jih je treba ogrevati/hladiti, kot posledica bistvenega povečanja števila zaposlenih. Ta sredstva izhajajo iz poglavja 12.

Prenosi št. 15, 16 in 17:

Postavka 2000 – Najemnine = - 164 000 EUR Postavka 20070 – Prilagoditev delovnih prostorov = -50 000 EUR Postavka 2008 – Prehodni izdatki za nakup ali gradnjo nepremičnin = - 126 000 EUR

Natančna ocena na koncu proračunskega leta 2007 sredstev, potrebnih za kritje odhodkov do konca leta v treh postavkah, je omogočila sprostitev presežnih sredstev, zaradi česar je bilo mogoče povečanje sredstev v postavki 2001 za 500 000 EUR (glej komentarje spodaj).

Prenos št. 2 (sklicevanje na poglavje 100):

Postavka 2001 – Nadomestila za najem zakup = +1 500 000 EUR

Prenosi št. 11, 12, 13, 15, 16 in 17 (sklicevanje na poglavji 10 in 12):

Postavka 2001 – Nadomestila za najem nakup = +8 840 000 EUR

Ta povečanja v postavki 2001 so bila razdeljena, kot sledi:

— 840 000 EUR v okviru najemne-zakupne pogodbe za prizidke Palače (stavbi Thomas More, Erasmus in prizidek C),

— in 9 500 000 EUR v okviru najemne-zakupne pogodbe za novo Palačo.

Na podlagi tega povečanja je bilo mogoče dodeliti skupno 17 850 000 EUR za predplačila, namenjena velikemu gradbenemu projektu Sodišča.

To visoko predplačilo bo instituciji omogočilo zmanjšati finančni vpliv nove Palače v prihodnjih proračunih z zmanjšanjem obresti, ki se obračunavajo trenutno, zaradi predfinanciranja in tudi zneska posojil (ki jih bosta najkasneje leta 2008 morala konsolidirati EIB in BCEE ob izročitvi celotne nepremičnine), s tem pa tudi zmanjšati finančne potrebe institucije do leta 2026.

Ta transakcija se tako popolnoma uvršča v želene smernice obeh vej proračunskega organa za nepremičninske projekte institucij Skupnosti.

Poglavje 21 – Izdatki za informatiko, oprema in pohištvo

(a) Izkoriščenost sredstev:

Končna sredstva v okviru tega poglavja v znesku 14 517 400 EUR so bila vezana v obsegu 14 353 802,46 EUR oziroma 98,87 %.

V okviru tega poglavja je več kot 80 % sredstev namenjenih področju informatike. Na tem področju je bilo več kot tri četrtine razpoložljivih sredstev namenjenih rednemu obnavljanju zalog strojne opreme, servisiranju obstoječih sistemov, tekočim operacijam in podpori, preostala sredstva pa so bila namenjena novim projektom. Med letom 2007 je bilo v uporabo uvedenih 12 novih IT aplikacij, kar je bistveno vplivalo na sredstva, potrebna za vzdrževanje, na dovoljenja za programsko opremo in podporo za te sisteme, ki so bistvenega pomena za delovanje institucije.

(b) Pomembne spremembe glede na prvotno dodeljeni znesek:

Prenos št. 2:

Postavka 2100 – Nakup, delovanje, oskrbovanje in vzdrževanje opreme in programske opreme = +1 000 000 EUR

Sredstva, namenjena za to postavko, je proračunski organ vknjižil v rezervo poglavja 100, ko je bil odobren proračun za leto 2007. Parlament je sprostitev teh sredstev pogojil s predložitvijo Poročila o vplivu ustanovitve Sodišča za uslužbence z vidika stroškov za stavbe, zaposlenih in drugih odhodkov. Po predložitvi tega poročila februarja 2007 je bilo mogoče sprostiti sredstva.

Prenos št. 4:

Postavka 2102 – Zunanje storitve za rabo, izvedbo in vzdrževanje programske opreme in sistemov = + 990 000 EUR

Zaradi tega povečanja sredstev, ki izhajajo iz poglavja 12, se je bilo mogoče odzvati na nujne potrebe (podaljšanje časa, namenjenega zagotavljanju podpore uporabnikom, razvijanje programskih rešitev za sodne dejavnosti in zatekanje k sodelovanju s podpogodbeniki, zaradi posebnih težav pri zaposlovanju informatikov).

Poglavje 23 – Tekoči izdatki za delovanje uprave

Izkoriščenost sredstev:

Končna sredstva v okviru tega poglavja v znesku 2 204 500 EUR so bila vezana v obsegu 2 182 329,99 EUR oziroma 98,99 %.

Več kot 80 % sredstev iz tega poglavja je namenjenih dvema vrstama odhodkov:

— odhodki člena 230 – Pisarniške in druge potrebščine, ki so znašali 1 196 800 EUR (stopnja izvajanja 99,98 %),

— in odhodki člena 236 – Poštnine in stroški dostave, ki so znašali 630 000 EUR (stopnja izvajanja 100 %).

Poglavje 25 – Srečanja in konference

Izkoriščenost sredstev:

Končna sredstva v okviru tega poglavja v znesku 721 900 EUR so bila vezana v obsegu 672 545,68 EUR oziroma 93,16 %.

Leto 2007 je zaznamoval pomemben protokolarni dogodek, namreč organizacija simpozija ob 50. obletnici podpisa Rimskih pogodb, ko so se na Sodišču zbrali predsedniki Vrhovnih in Ustavnih sodišč držav članic Evropske unije. Izmed drugih pomembnih dogodkov je treba omeniti slavnostne obravnave po širitvi Evropske unije na Bolgarijo in Romunijo. Poleg tega se je leta 2007 povečalo število uradnih obiskov na Sodišču in obiskov Sodišča v državah članicah.

Poglavje 27 – Izdatki za razširjanje informacij: nakup, arhiviranje, produkcija in razširjanje

(a) Izkoriščenost sredstev:

Končna sredstva v okviru tega poglavja v znesku 3 006 600 EUR so bila vezana v obsegu 3 001 639,37 EUR, oziroma 99,84 %.

Sredstva iz tega poglavja so namenjena dvema vrstama odhodkov:

— odhodki člena 272 – Izdatki za dokumentacijo in knjižnico, ki so znašali 992 600 EUR (stopnja izvajanja 100 %),

— in odhodki člena 274 – Produkcija in objave, ki so znašali 2 009 039 EUR (stopnja izvajanja 99,75 %).

V zvezi s knjižnico je leto 2007 ponovno zaznamoval neprestan razvoj elektronskih orodij (elektronska glasila, CD-ROM-i in pravni informacijski sistemi na spletu, ki so na razpolago uporabnikom). Poleg tega je knjižnica še naprej širila svojo zbirko, posvečeno pravnim sistemom držav članic, ki so se Evropski uniji pridružile leta 2004. Prav tako je postopala z ozirom na oddelke za bolgarski in romunski pravni sistem.

Glede odhodkov za proizvodnjo in razmnoževanje, se slednji v bistvenem nanašajo na stroške objave v Uradnem listu (različne jezikovne različice sodb, sklepnih predlogov in sklepov sodišč) in proizvodnjo publikacij splošnega značaja (zvezki sodne prakse v različnih jezikovnih različicah…); ta dela se opravljajo v okviru medinstitucionalnega sodelovanja z Uradom za publikacije (OPOCE). V prvih mesecih leta 2007 je bila zaključena proizvodnja nove brošure za Sodišče za uslužbence. Poleg tega so bile v okviru širitve na Romunijo in Bolgarijo posodobljene praktično vse obstoječe brošure in prevedene v dva nova uradna jezika (bolgarščino in romunščino) Evropske unije.

(b) Pomembne spremembe glede na prvotno dodeljeni znesek:

Prenos št. 11:

Podpostavka 27410 – Splošne publikacije = 200 000 EUR

V skladu z veljavnimi predpisi je bilo lahko financiranje tekočih potreb pri objavah prednostno, ob uporabi posebej visokih namenskih sredstev v letu 2007. Zaradi tega je Sodišče razpolagalo s presežkom sredstev, prenesenih v korist postavke 2001 – Nadomestila za najem-zakup.

NASLOV 3 – Izdatki za posebne naloge, ki jih izvaja institucija

Poglavje 37 – Posebni izdatki nekaterih institucij in organov

Končna sredstva v okviru naslova 3 vključujejo zgolj sredstva poglavja 37 za postavko 3710 – Sodni stroški. Za proračunsko leto 2007 so proračunska sredstva znašala 36 000 EUR in so bila vezana v obsegu 11 762,51 EUR, kar ustreza 32,67 % stopnji izvajanja.

Težko je oceniti obseg odhodkov za kritje honorarjev odvetnikov in drugih stroškov, ki bremenijo Sodišče v okviru brezplačne pravne pomoči, njihova uporaba iz leta v leto pa zelo različna.

NASLOV 10 – Drugi izdatki

Poglavje 100 – Začasna sredstva

Končna sredstva v okviru poglavja 10 za proračunsko leto 2007 znašajo 2 500 000 EUR.

Pomembne spremembe glede na prvotno dodeljeni znesek:

Prenos št. 2:

Poglavje 100 – Začasna sredstva = -2 500 000 EUR

Ta sredstva, namenjena za to postavko, je proračunski organ vknjižil v rezervo poglavja 100, ko je bil odobren proračun za leto 2007. Parlament je sprostitev teh sredstev pogojil s predložitvijo Poročila o vplivu ustanovitve Sodišča za uslužbence z vidika stroškov za stavbe, zaposlenih in drugih odhodkov, ki je bilo priloženo februarja 2007.

Na podlagi tega prenosa je bilo tako mogoče sprostiti vsa sredstva v korist postavk 2001 – Nadomestila za najem-zakup in 2100 – Nakup, delovanje, oskrbovanje in vzdrževanje programske opreme in sistemov.

(1) Ta razlika je zmanjšana na 2,9 %, če se upošteva namenske prejemke, namenjene ponovnim zaposlitvam, ki so v skladu s proračunsko prakso navedeni kot „p.m.“(pour memoire) pri sestavljanju začetnega proračuna, vendar se jih ustrezno upošteva v okviru istega proračuna, s tem da se odštejejo od zadevnih proračunskih postavk.